b"\n_START_ARTICLE_\nNina Hartley\n_START_SECTION_\n\xc5\xa0eima\n_START_PARAGRAPH_\nNina gim\xc4\x97 liuterono radijo laid\xc5\xb3 ved\xc4\x97jo ir \xc5\xbeyd\xc4\x97s i\xc5\xa1 Alabamos \xc5\xa1eimoje. Jos senelis buvo fizikos profesorius ir, kaip ir t\xc4\x97vas, priklaus\xc4\x97 komunist\xc5\xb3 partijai._NEWLINE_Nina su 2 vyresn\xc4\x97mis seserimis ir 2 vyresniais broliais augo San Franciske. \xc5\xa0eimoje nebuvo i\xc5\xa1pa\xc5\xbe\xc4\xafstama viena konkreti religija: jie \xc5\xa1vent\xc4\x97 Chanuk\xc4\x85, Kal\xc4\x97das, Velykas bei kitas religines \xc5\xa1ventes, o a\xc5\xa1tunto de\xc5\xa1imtme\xc4\x8dio vidury t\xc4\x97vai tapo budistais. Vienas brolis ir sesuo tapo ortodoksais, tuo tarpu Nina save laiko ateiste. \xe2\x80\x9e- Mano vyriausias brolis vos gali prisiversti su manimi pasisveikinti. Jis labai nusimin\xc4\x99s d\xc4\x97l to, k\xc4\x85 veikiu gyvenime. Jis praktikuojantis \xe2\x80\x9enaujai gim\xc4\x99s\xe2\x80\x9c \xc5\xbeyd\xc5\xb3 ortodoksas, taigi mes nesikalbame. Net prie\xc5\xa1 jam su\xc5\xbeinant apie mano veikl\xc4\x85 mums buvo sunku rasti bendr\xc4\x85 kalb\xc4\x85 d\xc4\x97l jo religini\xc5\xb3 \xc4\xafsitikinim\xc5\xb3 ir elgsenos.\xe2\x80\x9c_NEWLINE_Baigusi mokykl\xc4\x85 Nina \xc4\xafstojo \xc4\xaf San Francisko Valstijos universitet\xc4\x85 studijuoti medicinos ir baig\xc4\x97 j\xc4\xaf 1985\xc2\xa0m.\n_START_SECTION_\nKarjera\n_START_PARAGRAPH_\nDar jaunyst\xc4\x97je i\xc5\xa1siskyr\xc4\x97 savo liberaliu po\xc5\xbei\xc5\xabriu \xc4\xaf \xc5\xbemoni\xc5\xb3 santykius. \xe2\x80\x9eA\xc5\xa1 ie\xc5\xa1kojau seksualiai atvir\xc5\xb3 \xc5\xbemoni\xc5\xb3. Mano po\xc5\xbei\xc5\xabris \xc4\xaf gyvenim\xc4\x85 buvo labai platus ir laisvas. Mano patirtis b\xc5\xabnant 19 nebuvo itin didel\xc4\x97, bet \xc5\xbeinojau, kad tai \xc4\xafmanoma.\xe2\x80\x9c  J\xc4\x85 \xc5\xbeav\xc4\x97jo feminizmas ir \xc5\xbemoni\xc5\xb3 tarpusavio santykiai, neapsunkinti \xc4\xafsipareigojim\xc5\xb3._NEWLINE_1982\xc2\xa0m., besimokydama medicinos mokykloje, Nina papildomam u\xc5\xbedarbiui \xc4\x97m\xc4\x97 \xc5\xa1okti striptiz\xc4\x85 \xe2\x80\x9eMitchell Brothers O\xe2\x80\x99Farrell\xe2\x80\x9c klube. Jos pasirodymai vyko kart\xc4\x85 per savait\xc4\x99, o vis\xc4\x85 likus\xc4\xaf laik\xc4\x85 mok\xc4\x97si ir ketino tapti medike. Jau tada ji sugalvojo pseudonim\xc4\x85 \xe2\x80\x9eNina Hartley\xe2\x80\x9c: Nina\xc2\xa0\xe2\x80\x93 kad jos vard\xc4\x85 b\xc5\xabt\xc5\xb3 lengva i\xc5\xa1tarti japon\xc5\xb3 turistams striptizo klube, o Hartley pavard\xc4\x97 skambesiu buvo artima jos tikrai pavardei ir tuo pa\xc4\x8diu vienos aktor\xc4\x97s i\xc5\xa1 TV reklamos pavard\xc4\x97._NEWLINE_Pirmasis Ninos striptizo pasirodymas buvo sekso scena kambaryje, kur j\xc4\x85 slapta gal\xc4\x97jo steb\xc4\x97ti kiti. \xe2\x80\x9e- A\xc5\xa1 nor\xc4\x97jau atlikti tai prie\xc5\xa1 kamer\xc4\x85 nuo tada, kai paauglyst\xc4\x97je pama\xc4\x8diau pirm\xc4\x85 pornografin\xc4\xaf film\xc4\x85\xe2\x80\x9c. _NEWLINE_Jos mintys apie aktor\xc4\x97s karjer\xc4\x85 tapo realybe, kai tuometinis jos vaikinas pamat\xc4\x97 prekybos centre aktor\xc4\x99 ir re\xc5\xbeisier\xc4\x99 Juliet Anderson, kuri\xc4\x85 u\xc5\xbekalbin\xc4\x99s papasakojo apie savo draug\xc4\x97s siek\xc4\xaf. Anderson dav\xc4\x97 jam savo kortel\xc4\x99 ir po keleto dien\xc5\xb3 jiedu nusiunt\xc4\x97 jai kelias nuotraukas. Netrukus Nina gavo kvietim\xc4\x85 suvaidinti kompanijos \xe2\x80\x9eAtom Home Video\xe2\x80\x9c filme \xe2\x80\x9eEducating Nina\xe2\x80\x9c, kur\xc4\xaf re\xc5\xbeisavo Anderson. \xe2\x80\x9e-Tai buvo mano 8 met\xc5\xb3 svajoni\xc5\xb3 i\xc5\xa1sipildymo kulminacija ir a\xc5\xa1 nenusivyliau.\xe2\x80\x9c_NEWLINE_1985\xc2\xa0m. baigusi mokslus, Nina pasin\xc4\x97r\xc4\x97 \xc4\xaf nauj\xc4\x85 veikl\xc4\x85 ir greitai tapo viena populiariausi\xc5\xb3 devintojo de\xc5\xa1imtme\xc4\x8dio vidurio aktori\xc5\xb3, kuri\xc4\x85 v\xc4\x97liau nukonkuravo tik D\xc5\xbeena D\xc5\xbeeimson._NEWLINE_1986\xc2\xa0m. iki tol populiariausiai aktorei D\xc5\xbeinder Lyn nusprendus padaryti pertrauk\xc4\x85, jos viet\xc4\x85 kaip viena pagrindini\xc5\xb3 pornografijos aktori\xc5\xb3 u\xc5\xbe\xc4\x97m\xc4\x97 Nina. 1986\xe2\x80\x931988\xc2\xa0m. ji gavo daugyb\xc4\x99 apdovanojim\xc5\xb3, ta\xc4\x8diau v\xc4\x97liau karjeros kreiv\xc4\x97 nustojo kilti._NEWLINE_1990\xc2\xa0m. \xc4\x97mus spar\xc4\x8diai populiar\xc4\x97ti aktorei Viktorijai Peris, Nina atsid\xc5\xabr\xc4\x97 jos \xc5\xa1e\xc5\xa1\xc4\x97lyje. Iki 1992\xc2\xa0m. ji vaidino gana retai, daugiau \xc5\xa1okdama \xc4\xafvairiuose \xc5\xa1alies striptizo klubuose ir vis daugiau \xc5\xbemoni\xc5\xb3 galvojo, kad ji apskritai paliko pornografij\xc4\x85._NEWLINE_Nepaisant kintan\xc4\x8dio populiarumo, Nina niekada nebuvo visi\xc5\xa1kai pasitraukusi, o papildom\xc4\x85 impuls\xc4\x85 jos karjerai suteik\xc4\x97 populiar\xc4\x97ti prad\xc4\x97j\xc4\x99 \xe2\x80\x9eMilf\xe2\x80\x9c kategorijos filmai, kuriuose vaidina vyresnio am\xc5\xbeiaus aktor\xc4\x97s. Iki 2013\xc2\xa0m. Nina per 3 de\xc5\xa1imtme\xc4\x8dius trunkan\xc4\x8di\xc5\xb3 karjer\xc4\x85 suvaidino beveik 600 film\xc5\xb3, 6 re\xc5\xbeisavo ir yra viena ilgiausiai pornografijos versle i\xc5\xa1silaikiusi\xc5\xb3 \xc5\xbemoni\xc5\xb3._NEWLINE_1996\xc2\xa0m. j\xc4\x85 oficialiai priimant \xc4\xaf XRCO \xc5\xa0lov\xc4\x97s galerij\xc4\x85, ceremonijos metu, stebint 250 \xc5\xbei\xc5\xabrov\xc5\xb3, Nina parei\xc5\xa1k\xc4\x97: \xe2\x80\x9e- Jeigu \xc5\xa1iame kambaryje dar yra \xc5\xbemoni\xc5\xb3, su kuriais nesimyl\xc4\x97jau, tiesiog paskambinkit ir mes susitarsim.\xe2\x80\x9c_NEWLINE_2010\xc2\xa0m. duotame interviu ji kalb\xc4\x97jo: \xe2\x80\x9e- Dabar dirbu su merginomis, kurios jaunesn\xc4\x97s nei mano kr\xc5\xabt\xc5\xb3 implantai\xe2\x80\x9c, ta\xc4\x8diau nepaisant to ji neketina trauktis. 2008\xc2\xa0m. Nina vaidino Hillary Rodham Clinton pornografin\xc4\x97je parodijoje \xe2\x80\x9eWho\xe2\x80\x99s Nailin' Paylin?\xe2\x80\x9c, kurioje jos koleg\xc4\x97 Lisa Ann \xc4\xafk\xc5\xabnijo Aliaskos gubernator\xc4\x99 Sarrah Pallin, o Jada Fire\xc2\xa0\xe2\x80\x93 Condoleezza Rice._NEWLINE_Nina Hartli u\xc5\xbeima 9 viet\xc4\x85 vis\xc5\xb3 laik\xc5\xb3 populiariausi\xc5\xb3 porno aktori\xc5\xb3 s\xc4\x85ra\xc5\xa1e, kur\xc4\xaf paskelb\xc4\x97 excaliburfilms.com.\n_START_SECTION_\nKita veikla\n_START_PARAGRAPH_\nGreta vaidybos Nina jau daug met\xc5\xb3 u\xc5\xbesiima sekso edukacija, \xc5\xa1vietimu bei rengia seminarus \xc5\xbemoni\xc5\xb3 seksualumo problem\xc5\xb3 klausimais. Ji ne kart\xc4\x85 yra dalyvavusi Oprah Winfrey Show, Phil Donahue ir kituose televizijos pokalbi\xc5\xb3 laidose._NEWLINE_2006\xc2\xa0m. Nina i\xc5\xa1leido knyg\xc4\x85 \xe2\x80\x9eNina Hartley\xe2\x80\x99s Guide to Total Sex\xe2\x80\x9c, o kartu su kompanija \xe2\x80\x9eAdam and Eve\xe2\x80\x9c yra i\xc5\xa1leidusi sekso instrukcij\xc5\xb3 video rinkin\xc4\xaf \xe2\x80\x9eNina Hartley\xe2\x80\x98s Guide\xe2\x80\x9c._NEWLINE_Taip pat j\xc4\x85 galima i\xc5\xa1vysti \xc4\xafvairiuose dokumentiniuose filmuose apie pornografij\xc4\x85._NEWLINE_Did\xc5\xbeiajame ekrane Nina debiutavo 1997\xc2\xa0m. filme apie pornografijos u\xc5\xbekulisius a\xc5\xa1tuntajame de\xc5\xa1imtmetyje \xe2\x80\x9ePa\xc5\xa1\xc4\x97lusios naktys\xe2\x80\x9c, kur jos partneriais buvo Mark Wahlberg, Julianne Moore ir Heather Graham._NEWLINE_1998\xc2\xa0m. Nina atliko nedidel\xc4\xaf vaidmen\xc4\xaf Kanados kinematografinink\xc5\xb3 sukurtoje juostoje \xe2\x80\x9eBubbles Galore\xe2\x80\x9c.\n_START_SECTION_\nAsmeninis gyvenimas\n_START_PARAGRAPH_\nNinos liberalus po\xc5\xbei\xc5\xabris \xc4\xaf \xc5\xbemoni\xc5\xb3 santykius pasirei\xc5\xa1k\xc4\x97 ne tik jos filmuose, bet ir asmeniniame gyvenime. Berklio kavin\xc4\x97je, kurioje ji dirbo, jau pa\xc4\x8di\xc4\x85 pirm\xc4\x85 dien\xc4\x85 susipa\xc5\xbeino su vyru vardu Deivas._NEWLINE_Jiedu susitikin\xc4\x97jo kelis m\xc4\x97nesius ir Nina su\xc5\xbeinojo, kad Deivas ilgus metus gyveno kartu su moterimi vardu Bobi, su kuria i\xc5\xa1siskyr\xc4\x97 prie\xc5\xa1 3 metus. Jau tuo metu Nina buvo atradusi esanti biseksuali ir nemonogami\xc5\xa1ka, tod\xc4\x97l ilgainiui Deivo ir Bobi santykiai v\xc4\x97l \xc4\x97m\xc4\x97 taisytis, o 1983\xc2\xa0m. jie trise apsigyveno viename b\xc5\xabste: \xe2\x80\x9e- Prad\xc5\xbeioje buvo santykiai tarp Deivo ir Ninos ir tarp Deivo ir Bobi. A\xc5\xa1 ir Bobi tur\xc4\x97jom tarpusavio santykius i\xc5\xa1ugdyti. Tai u\xc5\xbetruko 18 m\xc4\x97nesi\xc5\xb3, nes Bobi yra i\xc5\xa1 esm\xc4\x97s heteroseksuali.\xe2\x80\x9c _NEWLINE_Gyvenimas trise truko iki 2000\xc2\xa0m., kuomet Nina juos paliko._NEWLINE_2003\xc2\xa0m. ji i\xc5\xa1tek\xc4\x97jo u\xc5\xbe ilgame\xc4\x8dio draugo Ira Levino (Ernest Greene), re\xc5\xbeisieriaus, kurian\xc4\x8dio daugiausia BDSM stiliaus filmus."